als_Latn dik_Latn sag_Latn
Tentativa e 21-vjeçares për tu vetëvrarë tronditi Fushë-Krujën. Si pasojë e helmimit lindi e vdekur foshnja e saj 8-muajshe. Policia ka zbardhur ngjarjen dhe ka zbuluar shkakun përse vajza donte të vriste veten.
Sipas burimeve nga Policia e Durrësit, shkak mund të jetë bërë një tronditje e fortë psikologjike e vajzës si pasojë e mosmarrëveshjeve me të dashurin e saj për shkak të shtatzënisë.
Nga të dhënat e mbledhura nga grupi hetimor, 21-vjeçarja ka qenë e lidhur me një djalë, lidhje për të cilën ishte në dijeni edhe familja e saj, por paraprakisht dyshohet se djali ka qenë kundër mbajtjes së fëmijës nga ana e vajzës.
Për këtë shkak ata kanë pasur debate të vazhdueshme, pasi djali i kishte kërkuar asaj që ta abortonte fëmijën që në momentin kur kanë mësuar shtatzëninë e saj, por ajo dyshohet ta ketë refuzuar heqjen e fëmijës, çka është bërë shkak i zënkave mes tyre. Kjo është pista kryesore në të cilën po hetohet, por zbardhja e plotë e ngjarjes pritet të bëhet pasi të merret në pyetje 21-vjeçarja.
“Në gjendje të rënduar emocionale, dy ditë më parë e reja ka pirë plot 40 paracetamolë dhe ka shkuar në maternitetin në Tiranë, ku u ka rrëfyer mjekëve veprimin e saj. Më pas gjendja është rënduar dhe mjekët kanë arritur të kryejnë nxjerrjen e fëmijës të vdekur. Dyshohet se në gjendje të rënduar psikologjike, vajza ka tentuar të vrasë foshnjën dhe veten njëkohësisht. Po hetojmë nëse aborti ka qenë vendim i saj apo i shtyrë nga partneri.
Nga hetimet paraprake, kemi mësuar se 21-vjeçarja ishte e lidhur prej disa kohësh me një djalë të zonës, me të cilin kishte mbetur shtatzënë. Këtë lidhje e dinte edhe familja e vajzës. Në familjen e saj nuk kanë munduar debatet në lidhje me shtatzëninë, por edhe mes saj dhe të dashurit (babait të fëmijës), rreth temës së mbajtjes së fetusit dhe abortit”, bënë të ditur burime të Policisë.
als_Latn als_Latn als_Latn als_Latn als_Latn als_Latn